ติ่มซำเปิดใหม่ นอกจากติ่มซำแล้วยังมีบะกุ๊ดเต๋
ถ้าถามหาของทอด ข้าวมันไก่ ข้าวหมูแดง มาม่า ข้าวต้ม ชุดอาหารเช้าในร้านนี้ไม่มีแน่นอนคะ เพราะมีแต่ติ่มซำเน้นๆ และบะกุ๊ดเต๋เท่านั้นคร้าาาาาา ปกติแล้วร้านติ่มซำส่วนใหญ่ในภูเก็ต นอกจากจะมีติ่มซำแล้ว ก็จะมีเมนูอื่นมาเสริมๆด้วยคะ แต่ร้านนี้ไม่มี ร้านนี้มีแต่ติ่มซำเน้นๆเลยคะ

ร้านตั้งอยู่ที่ตลาดท้ายรถเก่า จตุจักรภูเก็ตเก่าคะ ร้านจะอยู่ตรงข้ามกับร้านขายต้นไม้ หาไม่ยากเลยคะ เพราะคนจะเต็ม เห็นเด่นชัดคะ

ตอนจิ๊กมาถึงร้าน ตกใจเลยคะ คนเยอะมากๆ หลั่งไหลกับมากันเต็มไปหมด พอเดินเข้าร้านปุ๊บ เจอเลยคะ เจอคนขายล็อตเตอรี่เต็มเลย ฮ่าๆๆๆๆๆ เค้าถามว่าซื้อล็อตเตอรี่มั้ยครับ จิ๊กก็ตอบไปอย่าไม่รอช้าเลยคะ "มากินติ่มซำคะ" แล้วเค้าก็ไปหาคนใหม่ ฮ่าๆๆๆๆ 

เข้าร้านปุ๊บหาโต๊ะก่อนคะ พอได้ที่นั่งก็จำเลขโต๊ะด้วยนะคะ แล้วก็เดินไปเลือกติ่มซำ ติ่มซำจะเป็นถ้วยๆ ตั้งอยู่ในตู้ใสๆเรียงรายบนน้ำแข็งเต็มไปหมดเลยคะ หยิบถาดแล้วเลือกติ่มซำชอบอันไหน อยากลองอันไหน หยิบอันนั้นใส่ถาดเลยคะ ^^ ขนมจีบ ซาลาเปา จะเป็นเข่งไว้อยู่แล้ว จะอยู่ข้างๆตู้ พอเลือกเสร็จก็ส่งให้พนักงานนำไปนึ่งคะ พนักงานจะนำไปใส่ในเข่ง อย่าลืมบอกเลขโต๊ะด้วยนะคะ ไม่งั้น อาจจะผิดโต๊ะก็เป็นได้ อิอิ

รอสักระยะนึงคะ พนักงานก็มาเสิร์ฟ

ราคาติ่มซำทุกเข่งราคาเท่ากันหมดเลยคะ  ๒๕ ทุกเข่ง
ราคาเครื่องดื่มแก้วละ ๒๐ บาทเท่ากันหมดเหมือนกันคะ
บะกุ๊ดเต๋ ๑๐๐ บาท พิเศษ ๑๕๐ บาท

รสชาติติ่มซำแบบว่าอร่อยมากคะ เรียกได้ว่าอร่อยเน้นๆ 
คุณภาพโอเคเลยคะ ราคาก็สูงกว่าร้านอื่น 
คนเยอะ พนักงานบริการดี มีบ่นๆนิดหน่อย เพราะลูกค้าเยอะคะ 
เจ้าของร้านดีคะ ^^